Τηλέτυπος Α.Ε.

Η Τηλέτυπος Α.Ε. (Τηλέτυπος Ανώνυμη Εταιρεία Τηλεοπτικών Προγραμμάτων) ήταν η ιδρύτρια και η ιδιοκτήτρια εταιρεία έως το 2019 του Mega Channel. Ιδρύθηκε στις 24 Απριλίου 1989 με μετοχικό κεφάλαιο 5 εκατ. ευρώ. Οι μέτοχοι της εταιρείας κατέχοντας ο καθένας το 20% ήταν οι Χρήστος Λαμπράκης, Γιώργος Μπόμπολας, Χρήστος Τεγόπουλος, Αριστείδης Αλαφούζος και η οικογένεια Βαρδινογιάννη.

Στις 24 Ιουλίου του 1989 επί κυβέρνησης Τζαννετάκη πήρε την πρώτη και προσωρινή άδεια για δημιουργία τηλεοπτικού σταθμού που ξεκίνησε να εκπέμπει μετά από περίπου τέσσερις μήνες, στις 20 ΝοεμβρίουΒίδος, Κοσμάς. 1989, ιδιωτική τηλεόραση: Παράθυρα στον κόσμο. Το Βήμα (28-12-2008). Ανακτήθηκε στις 06/09/2009. ενώ το 1993 πήρε ανανεωτική άδεια ισχύος επτά ετών, που διατηρήθηκε νομοθετικά μέσω παρατάσεων που πήραν τα μέσα ενημέρωσης τις οποίες έκρινε το ΣτΕ ως παράνομες και αντισυνταγματικές.

Ήταν ο πρώτος ελληνικός σταθμός που επένδυσε στη συνδρομητική τηλεόραση, αποκτώντας το 40% της Multichoice Hellas του τότε Ομίλου Nethold. Η εταιρεία το 1994 εισήλθε στο χρηματιστήριο με αποτέλεσμα να γίνονται συνεχείς μεταβολές στους μετόχους και στα ποσοστά κατοχής αυτών για μεγάλο χρονικό διάστημα.

Το 2016 οι τράπεζες αποφάσισαν τη δέσμευση των λογαριασμών της Τηλέτυπος για αποπληρωμή των δανείων του ΔΟΛ, που αντιμετώπιζε οικονομικά προβλήματα, έχοντας το 22,11% των μετοχών της πρώτης με αποτέλεσμα να υπάρξουν αντιπαραθέσεις και οι εργαζόμενοι να κατέβουν σε απεργία καθώς δεν έλαβαν την μισθοδοσία τους και από τον Σεπτέμβριο σε επίσχεση εργασίας, ενώ στις 6 Οκτωβρίου κατατέθηκε αίτηση από τρίτη εταιρεία, με την οποία ζητεί να κηρυχθεί σε πτώχευση η Τηλέτυπος.

Στις 22 Μαΐου 2017 ο επιχειρηματίας Ιβάν Σαββίδης μέσω της κυπριακής εταιρίας Dimera Media Investments Limited αγόρασε από την Πήγασος Εκδοτική Α.Ε. το 19,63% από το 32,72% του μετοχικού κεφαλαίου που κατείχε στην Τηλέτυπος δίνοντας χονδρικά 12 εκατομμύρια ευρώ με το υπόλοιπο 13,09% να παραμένει στην ιδιοκτησία της οικογένειας Μπόμπολα και να ενεχυριάζεται από τις τράπεζες.Επίσημα στην Dimera το 20% του MegaΑυτοί είναι πλέον οι μεγαλομέτοχοι του Mega - Τα νέα δεδομένα μετά την απόκτηση του ΔΟΛ από Μαρινάκη Στις 21 Αυγούστου, πούλησε το ποσοστό στην συνεργαζόμενη κυπριακή εταιρία Elenovo Limited.Τηλέτυπος: Στην Elenovo μεταβίβασε το ποσοστό της η Dimera

Στις 31 Μαΐου 2017, ο Βαγγέλης Μαρινάκης μέσω της Alter Ego Media πλειοδότησε στην ομάδα ενεργητικού β' του ΔΟΛ στην οποία υπήρχε και το 22,11% που κατείχε στην Τηλέτυπος.

Στην τελευταία μετοχική σύνθεση της Τηλέτυπος συμμετείχαν ο επιχειρηματίας Δημήτρης Κοπελούζος μέσω της Prime Applications Α.Ε. Ανάπτυξης-Διαχείρισης-Εκμετάλλευσης Εφαρμογών Πληροφορικής-Διαδικτύου (πρώην πολυμετοχική και νυν μονομετοχική) με ποσοστό 2,68%, ο εφοπλιστής Βίκτωρας Ρέστης (κατέχει τα Keedoo και RISE TV) μέσω της κυπριακής Benbay Limited με ποσοστό 3,19% και άλλοι ξένοι και Έλληνες μικρομέτοχοι.

Στις 31 Ιανουαρίου 2018 ο σταθμός σταμάτησε τις διαφημίσεις, ενώ στις 13 Μαρτίου το ΕΣΡ αποφάσισε τον τερματισμό λειτουργίας του χάνοντας την άδεια εκπομπής που διέθετε από το 1993 και η ΕΕΤΤ ήταν υποχρεωμένη να μεταβιβάσει την απόφαση μέχρι τις 25 Μαρτίου στη Digea, για να κατεβάσει το σήμα του, αλλά η διοίκηση του σταθμού κατέθεσε ασφαλιστικά μέτρα κατά της απόφασης.

Τον Απρίλιο της ίδιας χρονιάς παραιτήθηκε ένα εκ των μελών της Τηλέτυπος η οποία από τις 27 Σεπτεμβρίου βρίσκεται σε καθεστώς ειδικής εκκαθάρισης βάσει του νόμου Δένδια όπως έγινε και με τον ΔΟΛ, με εκποίηση 15 εκατομμυρίων ευρώ. Τα ασφαλιστικά μέτρα συζητήθηκαν στις 27 Σεπτεμβρίου και η κύρια εκδίκαση ορίστηκε για τις 15 Οκτωβρίου. Η Alpha Bank ζήτησε ορισμό προσωρινής διοίκησης ενώ υπήρχε προγραμματισμένη γενική συνέλευση με το ίδιο θέμα στις 26 Σεπτεμβρίου.

Στις 5 Οκτωβρίου, εγκρίθηκε από το ΣτΕ ο εισαχθείς από το ΕΣΡ τερματισμός λειτουργίας του Mega ο οποίος επετεύχθη και τυπικά, αρχικά ελεύθερα στις 28 Οκτωβρίου και συνδρομητικά στην επέτειο των 29 χρόνων λειτουργίας του (20 Νοεμβρίου) συνεχίζοντας να εκπέμπει διαδικτυακά ενώ το Mega Cosmos δεν σταμάτησε ποτέ τη λειτουργία του.

Την 1η Νοεμβρίου 2019, η Alter Ego Media πλειοδότησε στην ομάδα ενεργητικού β' με το αρχείο και τις συμμετοχές του καναλιού έναντι 34 εκατομμυρίων ευρώ, ενώ η κοινοπραξία των ΕΠΕ Ώθηση-Πρότυπο Σύστημα Εκπαίδευσης και Ώθηση-Νέο Σύστημα Εκπαίδευσης πλειοδότησε στην ομάδα ενεργητικού α' με τα ακίνητα της εταιρείας (αγροτεμάχια σε Μαρούσι και Αχεντριά) έναντι 500.000 ευρώ.Στα χέρια του Μαρινάκη η ταινιοθήκη και το σήμα του MEGAΣτον Μαρινάκη η ταινιοθήκη και το σήμα του Mega

Την 31η Δεκεμβρίου 2019 σταμάτησε η διαδικτυακή εκπομπή του Mega, καθώς η Alter Ego Media προετοίμαζε την επαναλειτουργία του στην ελεύθερη τηλεόραση (επετεύχθη τον Φεβρουάριο του 2020, αρχικά στις 11 Φεβρουαρίου με δοκιμαστικές και στις 17 Φεβρουαρίου με επίσημες εκπομπές) με διαφορετική άδεια από της ανενεργής Τηλέτυπος και την οποία έλαβε η νέα εταιρεία στις 8 Οκτωβρίου 2019 μέσω προκήρυξης του ΕΣΡ.

Στις 19 Νοεμβρίου 2020 οι μετοχές της Τηλέτυπος και της Πήγασος Εκδοτική Α.Ε. που κατέχει το 13,09% της πρώτης αφαιρέθηκαν μαζί με άλλων τριών εταιρειών από τα συστήματα του Χρηματιστηρίου Αθηνών, καθώς τελούσαν σε αναστολή διαπραγμάτευσης πάνω από ένα εξάμηνο. Η τελική διαγραφή τους πραγματοποιήθηκε στις 4 Δεκεμβρίου του ίδιου έτους.

Σήμερα, η Τηλέτυπος με εξαίρεση την ανίσχυρη άδεια λειτουργίας που διέθετε από το 1993 για το κανάλι δεν κατέχει άλλο περιουσιακό στοιχείο, παρότι χρεοκόπησε καθώς τα υπέρογκα χρέη της κυμαίνονται στα 289.676.796,78 ευρώ μαζί με τους τόκους, τα οποία δεν καλύπτονται από τα 34,5 εκατομμύρια ευρώ που κατέθεσαν οι αγοραστές. Στα τέλη του 2020 η ειδική διαχειρίστρια της Τηλέτυπος κατέθεσε αίτηση για να υπαχθεί η ίδια εταιρεία σε πτώχευση χωρίς αρχικά να εγκριθεί ενώ τον Ιούλιο του 2022 άσκησε έφεση για να οριστεί νέα δικάσιμος για την πτώχευση της, που συζητήθηκε στις 5 Οκτωβρίου χωρίς και πάλι να βγει απόφαση. Ωστόσο, η Τηλέτυπος δημοσίευσε τους ισολογισμούς της όπου εμφανίζει μειωμένα ποσά σε σχέση με τα υπέρογκα χρέη της με εξαίρεση το παθητικό αλλά με βάση τα παραπάνω η εταιρεία κηρύχθηκε σε πτώχευση. Σύμφωνα με την τελευταία ενημέρωση της ΑΑΔΕ (1 Ιουλίου 2025) η Τηλέτυπος οφείλει στο δημόσιο 67.654.302,48 ευρώ.

Παραπομπές

Κατηγορία:Πρώην ελληνικοί τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1989
Κατηγορία:Τηλεοπτικά κανάλια και σταθμοί οι οποίοι έκλεισαν το 2018
Κατηγορία:Ελληνικά εμπορικά σήματα
Κατηγορία:Πρώην επιχειρήσεις της Ελλάδας